  Майя Бывальцева 2-тӥ гудырикошконэ Ижкарын Омыр десант войскоослэн нуналзылы сӥзем ужрадъёс ортчозы. Со сярысь кар администрацилэн пресс-службаез ивортэ. Праздник 10 часын Ожгар но уж данлыкъя монумент дорын сӥё-дано митинген но сяськаос пононэн кутскоз 10 час 30 минутэ омыр десант войскоосысь ветеранъёс, ожгарчиос, ожгар клубъёсы ветлӥсь пиналъёс Афганистанын, Чечняын но мукет интыосысь ожъёсын быремъёслы синпелет доры мынозы. Соин валче 10 час 30 минутысен 11 час 10 минутозь Коммунаръёслэн, Лихвинцев нимо, Пушкинской, Бородин нимо, М. Горький нимо урамъёслэсь люкетъёссэс огдырлы ворсалозы. Озьы ик сяськаос понозы интыосысь ожъёсын быремъёс синпелет доры (11:10-12.00) но Александровской шайвылын ожгарчиослэн-десантникъёслэн шайгуоссы вылэ (12:35-13:10). Шулдыръяськон ужрадъёс 13 часысен 15 часозь Киров нимо паркысь фан-зонаын радъяськозы Пусъём, элькун катъя, шулдыръяськон интыосын но соосын артэ кудӟытӥсь юанъёсты вузаны лэзьымтэ. Тодэ вайытом, 28-тӥ пӧсьтолэзе Ижкарын Россиысь Ожгар зарезь флотлэсь нуналзэ пусъёзы. Нош 3-тӥ гудырикошконэ Балезиноын Интыысь ожъёсысь ветеранъёслэн нуналазы ортчоз, отын нырысьсэ «Оска» но «Торо» зенитно-ракетной огъетъёсты возьматозы.  Тегъёс: Мерлык Ижкар Армия Удмуртия праздникъёс  